laion/Wikipedia-Exotic huggingface dataset:
יש"ע זה פאן

יש"ע זה פאן (החיים הטובים ביהודה ושומרון) הוא מדריך טיולים לאתרי בילוי ברחבי יהודה ושומרון, מאת קרני אלדד. הספר יצא לאור בעברית בשנת 2011 בהוצאת כרטא, ותורגם במקביל לרוסית ולאחר מכן גם לאנגלית. מהדורת הספר ברוסית הוצגה במוסקבה במסגרת יריד הסברה שערך בה משרד החוץ. בעקבות הספר הושק אתר אינטרנט "מדריך החיים הטובים ביהודה ושומרון", המבוסס על הספר. הספר מחולק לחמישה חלקים בהתאם לחלוקה הגאוגרפית של יהודה והשומרון: השומרון, בנימין, הבקעה, גוש עציון והר חברון. כל אזור כולל חלוקה פנימית לפרקים, בהתאם לחלוקה גאוגרפית ספציפית. השומרון כולל את גב ההר, "מרכז השומרון" וצפון השומרון. בנימין כולל את "גוש שילה-עלי", מרכז בנימין, גוש טלמונים ואזור מעלה אדומים. הבקעה כולל את בקעת הירדן ואת בקעת ים המלח. גוש עציון כולל את "מרכז גוש עציון" ואת "מזרח גוש עציון". הר חברון כולל את "חברון וקריית ארבע" ואת "דרום הר חברון". בסוף הספר מוקדש עמוד לזכר אתרי הבילוי בגוש קטיף. כל פרק נפתח במפת השטח, וכולל תיאור מפורט של כל אחד מאתרי הבילוי הבולטים במקום, לצד 'תעודת זהות' של האתר הכוללת שעות פעילות, מחיר ומידע חיוני נוסף. בסוף כל פרק מופיעה רשימה קצרה של מגוון אתרי בילוי משניים. בין האתרים הנסקרים במדריך נכללים מעט אתרים מפורסמים דוגמת מערת המכפלה, אתר משכן שילה, הרודיון ועין מבוע. לצידם נסקרים אתרים רבים פחות מוכרים. בין החוות, השכונות והיישובים התיירותיים נמנים: שכונת אברהם אבינו, בית הדסה, חוות מעון, חוות שדה בר, רותם, בית חגלה, חוות יישוב הדעת, גבעות עולם, הקרון (שכונת היובל) וקלי"ה. בין החופים והמעיינות נמנים: חוף קלי"ה, אמת הביאר, מעיין הגבורה, מעיין עמשא, מעיין טלמון ועין יצחק. בין יקבי הבוטיק ובתי הבד נמנים: משק אחיה, יקב גבעות ויקב פסגות. בין המוזיאונים נמנים: מוזיאון חברון, מוזיאון ארץ יהודה, מוזיאון קדם לארכאולוגיה, מוזיאון הפסיפס, מוזיאון השומרונים, מוזיאון בית ספר שדה עפרה והמוזיאון באלמוג. בין שמורות הטבע והמצפים נמנים: עינות צוקים, מצפה אילן ויער אגדות הילדים. בין אתרי הארכאולוגיה והמורשת נמנים: קבר ישי ורות, בית הכנסת אברהם אבינו, סוסיא, קומראן, מעברות הירדן, המצודה הבריטית בנווה צוף, חאן לובאן, "דרך האבות" באזור גוש עציון, בורות גבעון ואתר חלום יעקב. בנוסף נכללים במדריך מגוון מלונות בוטיק וצימרים ייחודיים, שפע של סדנאות שמעבירים מקומיים ומקומות לממכר תוצרת מקומית דוגמת מרכז גוטניק, עשבי קדם, טחינת הר ברכה ומרכז המבקרים אהבה. מירב מורן, ‏דולצ'ה ויטה ביש"ע? ספר חדש מגלה לנו שיש דבר כזה, באתר גלובס, 8 ביולי 2012 אודי סגל, ‏יש"ע זה פאן? המתנחלים החדשים, באתר ‏מאקו‏, 11 באפריל 2011 Веселенцы - פרטי הספר ברוסית, בקטלוג הספרייה הלאומית מסעות נתניהו: טס למוסקבה והגיע ליש"ע, באתר מקומונט הישובים ביו"ש, ‏2016-06-07 "מדריך החיים הטובים ביהודה ושומרון", באתר GoCanaan.org איך להשתמש באתר?, באתר GoCanaan.org
נוה עמיאל

נוה עמיאל הוא כפר נוער דתי השוכן בעמק יזרעאל ליד המושב שדה יעקב הכפר הוקם בשנת 1947 על ידי עליית הנוער על שם הרב משה אביגדור עמיאל, רבה הראשי של תל אביב. הכפר מתנהל על פי אורח חיים דתי, הצוות בכפר מנסה לגשת אל החניכים בהקשר זה מתוך אהבה ובחירה ולא מתוך כפייה. הכפר פונה לנערים שנשרו ממסגרות חינוכיות, מרבית הנערים שמגיעים אל הכפר באים מבתים דתיים לאומיים וחרדיים. בכפר לומדים נערים בכיתות ט'–יב' מכל רחבי הארץ. הכפר מפוקח ומלווה על ידי משרד החינוך ומשרד הרווחה ובבעלות רשת "דעת" המפעילה מסגרות חינוכיות מגוונות. בנוה עמיאל פועל בית ספר ייחודי אשר עוזר לנערים להשלים את פערים הלימודיים שצברו. לכל נער ישנה מערכת אישית שמותאמת אך ורק עבורו והלמידה מתבצעת בקבוצות קטנות וביחס אישי. רוב מוחלט של הנערים יוצאים בסוף כיתה י"ב עם תעודת בגרות או תעודת הסמכה טכנולוגית. מלבד מהמערכת הלימודית, בכפר ישנם מענים רבים לחניכים בעלי ערך טיפולי וחינוכי רחב, כגון: תוכנית מצוינות בספורט, חדר מוזיקה ואולפן הקלטות מקצועי, מגרש פוצ'יוולי, חדר כושר, ספרייה, אורוות סוסים מקצועית, תחום שטח נרחב של טיולים ופעילויות אתגר, ומערך אופניים מצויד. רוב הבוגרים של נוה עמיאל בוחרים ללכת לאחר סיום י"ב למסגרות המשך כהכנה לצבא, כגון מכינות, שנת שירות ולימודי י"ג-י"ד טכנולוגיים. הבוגרים מצליחים לייצר חיים עצמאים ומשתלבים בשירות צבאי ובשוק העבודה. אתר האינטרנט הרשמי של נוה עמיאל נוה עמיאל, ברשת החברתית פייסבוק נוה עמיאל באתר רשת דעת
סינמה פארק ופורמולה קינו

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] סינמה פארק ופורמולה קינו (Синема Парк & Формула Кино; רשמית: "הרשת המאוחדת סינמה פארק פורמולה קינו", Объединенная сеть «СИНЕМА ПАРК» и «Формула Кино») היא רשת בתי קולנוע ברוסיה, שכוללת תחת קורת גג אחת שתי רשתות קולנוע: רשת "סינמה פארק" ו"פורמולה קינו" ונחשבת לאחת מרשתות בתי הקולנוע הגדולות ברוסיה. רשת הקולנוע המאוחדת כוללת 78 בתי קולנוע ב-30 ערים. כרשת בתי הקולנוע הגדולה ברוסיה מבקרים באולמות הקולנוע שלה בממוצע יותר מ-25 מיליון מבקרים בשנה. נתח השוק שלה עומד על 12%. הרשת המאוחדת (Объединенная сеть кинотеатров) הייתה בבעלות אלכסנדר מאמוט, המחזיק גם בעלות על פורטל האינטרנט רמבלר. הרשת היוותה 15.3% משוק הקולנוע ברוסיה בשנת 2016. פורמולה קינו הוקמה ב־22 בינואר 2004. הרשת התמזגה לרשת מאוחדת שכוללת את רשת "סינמה פארק" ו"Kino Okko", בבעלות Okko ‏(Сеть кинотеатров Объединенная сеть кинотеатров «Формула Кино», «Синема Парк», «Кино Окко»). בינואר 2021, התאחדות בעלי הקולנוע של רוסיה (AVK) הזהירה את הרשויות מפני קריסת הרשת. מאחר שלקבוצת החברות של סינמה פארק אין כספים להוצאות שוטפות, פשיטת רגל הייתה תרחיש בלתי נמנע וקריסה כלכלית איימה להביא לסגירת הרשת, מצב שהחריף גם בעקבות מגפת הקורונה ברוסיה. באפריל 2021 הרשת הודיעה כי אינה רואה אופציה להכרזה על פשיטת רגל. אתר האינטרנט הרשמי של סינמה פארק ופורמולה קינו סינמה פארק ופורמולה קינו, ברשת החברתית פייסבוק סינמה פארק ופורמולה קינו, ברשת החברתית אינסטגרם סינמה פארק ופורמולה קינו, ברשת החברתית VK סינמה פארק ופורמולה קינו, סרטונים בערוץ היוטיוב ערך זה הוא קצרמר בנושא קולנוע ובנושא רוסיה. אתם מוזמנים לתרום לוויקיפדיה ולהרחיב אותו.
כפר הנוער העוגן הקהילתי

כפר הנוער העוגן הקהילתי הוא כפר נוער הממוקם בשכונה יא' שבבאר שבע המופעל על ידי עמותת יחדיו. כפר הנוער מופנה לנוער בסיכון בגילאי 12–18. נכון לשנת 2021, מטופלים בכפר כ-700 בני נוער בשנה ועובדים בו כ-100 איש. הכפר נוסד בשנת 2006 ונכון לשנת 2016, הוא מנוהל על ידי עמוס כץ. בכפר פועלים גם כ-13–14 מתנדבי שנת שירות מטעם התנועה הקיבוצית ומתנדבי שירות לאומי מטעם עמותת "שלומית". מלבד עמותת אלו, הכפר נתמך על ידי קרן רש"י. פנימייה טיפולית לנוער שהוצא מהבית. בפנימייה חיים כ-72 בני ובנות נוער המחולקים לחמש קבוצות (בתים) מגדריות ורב-גילאיות. מועדון מתבגרים – מועדון הפועל לאחר שעות הלימודים. הפעילות במועדון כוללת עיסוק בתכנים הנוגעים לגיל ההתבגרות (התמכרות, יחסים עם הורים ומורים, גבולות וכו'), וכן חוגי העשרה. "בראשית" – מרכז חירומי הקולט בני נוער במשבר מיידי לפרק זמן של עד כ-3 חודשים. מדי שנה מטופלים במרכז החירות כ-300–400 בני נוער. מרכז לטיפול הורים-מתבגרים המעניק טיפול משפחתי על ידי עובדים סוציאליים. דירות לבוגרי כפר חסרי עורף משפחתי. כפר הנוער העוגן הקהילתי, ברשת החברתית פייסבוק העוגן הקהילתי, באתר עמותת יחדיו עשור לכפר הנוער "העוגן הקהילתי", באתר www.b7net.co.il העוגן הקהילתי, באתר התנועה הקיבוצית שנת שרות, באתר עמותת יחדיו עוגן קהילתי, באתר קרן רשי פנימיית העוגן הקהילתי, באתר עמותת יחדיו מועדון מתבגרים, באתר עמותת יחדיו קורת הגג - "בראשית", באתר עמותת יחדיו מרכז מתבגרים הורים, באתר עמותת יחדיו
קארו (רשת בתי קולנוע)

קארו (ברוסית: Каро, קארו) היא רשת בתי קולנוע הנחשבת לאחת הגדולות ברוסיה. הרשת מפעילה 36 בתי קולנוע מודרניים (250 מסכים) במוסקבה ובמחוז מוסקבה, סנקט פטרבורג, יקטרינבורג, סמרה, קאזאן, קלינינגרד וסורגוט. הרשת הציבה סטנדרטים חדשים לעיצוב בתי קולנוע ברוסיה. בבתי הקולנוע של הרשת מבקרים מדי שנה כמעט 12 מיליון איש בממוצע. רשת בתי הקולנוע קארו נוסדה בשנת 1997. הרשת נמצאת בבעלות חברת UFG Private Equity, הקרן הרוסית להשקעות ישירות ואיש העסקים פול הט, שהוא יו"ר דירקטוריון החברה. החברה מתפעלת את קולנוע אוקטובר במוסקבה — בית הקולנוע הראשי של המדינה, שמקיים מדי שנה יותר מ-50 אירועי פרמיירה בהשתתפות כוכבים הוליוודיים ורוסים, והוא גם באופן מסורתי מארח את פסטיבל הסרטים הבינלאומי במוסקבה. בקיץ 2014 הרשת פתחה את אחד ממתחמי הקולנוע הגדולים בעולם: KARO Vegas 22. במרץ 2015 במרכז המסחרי הגדול באירופה "אוויה פארק" נפתח מתחם הקולנוע Karo Sky 17 עם 17 אולמות. הרשת הוכתרה כרשת הקולנוע של השנה בכנס הקולנוע CineEurope. בכך הפכה לרשת בתי הקולנוע הראשונה ברוסיה לזכות בפרס זה. Karoprokat הוא שמה של חטיבת הפצת הסרטים, שנוסדה בשנת 2005. אתר האינטרנט הרשמי של קארו קארו, ברשת החברתית אקס (טוויטר) קארו, ברשת החברתית VK Жесткая конкуренция заставила кинозалы снижать цены на билеты «Каро» обогнала «Формулу кино» по посещаемости и сборам
ארט סיינס סינמה

ארט סיינס סינמה (ברוסית: АртСайнс Синема) היא רשת בתי קולנוע בסיביר, רוסיה. הרשת הוקמה בנובמבר 1992 ומתמקדת בפיתוח בתי קולנוע באזור סיביר. לרשת יש בתי קולנוע בעיר נובוסיבירסק, כמו גם בברדסק, איסקיטים, קמרובו, בייסק וגורנו-אלטאיסק. ישנם 10 בתי קולנוע ברשת (28 מסכים, כ-4,000 מקומות ישיבה). החברה הייתה אחת הראשונות בנובוסיבירסק ובערי סיביר שפיתחה תחומי בילוי חדשים: ברים ספורט, אולמות מצוידים במקרנים דיגיטליים עם יכולת הצגת סרטי תלת מימד, מסכי 4D SimEx Iwerks. החברה מתמקדת בהגדלת הפופולריות של תעשיית הקולנוע בכללותה. אתר האינטרנט הרשמי של ארט סיינס סינמה (ברוסית) ערך זה הוא קצרמר בנושא קולנוע ובנושא רוסיה. אתם מוזמנים לתרום לוויקיפדיה ולהרחיב אותו.
ז'יטנו

ז'יטנו (בפולנית: Żytno) הוא כפר בגמינה ז'יטנו במחוז ראדומסק בפרובינציית לודז' במרכז פולין. הוא שוכן במרחק של כ-20 קילומטרים דרום-מזרחית לראדום ומהווה בירת הגמינה. קיימות עדויות על יישוב במקום עוד מסוף המאה ה-12.בשנת 1760 היישוב איבד זכויות עירוניות. לאחר חלוקת פולין ביחד עם כל האזור, הכפר נכלל בתחומי האימפריה הרוסית. לאחר חתימת חוזה ורסאי והקמת פולין הוא נכלל במדינה החדשה. בשנים 1973–1998 הוא היה חלק ממועצה מקומית שכללה מספר כפרים בסביבה. בעקבות רפורמה בשלטון המקומי שנערה בשנת 1998, ז'יטנו הפך להיות מרכז גמינה. גמינה זו כוללת כמה עשרות ישובי הסביבה לרבות בואגי שלמעשה צמוד לז'יטנו. בכפר פועל בית ספר יסודי שמשרת את ילדי הכפר והסביבה. החל משנת 1992 הוא נקרא על שם הנריק סנקביץ' (לפני בניית בניין חדש לבית הספר הוא שכן באחוזה בה התארס הסופר עם אשתו). במרכז כפר ממוקמת כנסייה שנבנתה בשנים 1860–1865. מדיה וקבצים בנושא ז'יטנו בוויקישיתוף Słownik geograficzny Królestwa Polskiego i innych krajów słowiańskich, Tom XIV - wynik wyszukiwania - DIR, dir.icm.edu.pl ערך זה הוא קצרמר בנושא יישובים בפולין. אתם מוזמנים לתרום לוויקיפדיה ולהרחיב אותו.
יצחק אייזיק רוזנבוים (קליבלנד)

רבי יצחק אייזיק רוזנבוים (ח' בכסלו תרצ"ג, 7 בדצמבר 1932 – ל' בשבט תש"פ, 25 בפברואר 2020) היה האדמו"ר מקליבלנד, באחרית ימיו כונה 'זקן אדמו"רי בית נדבורנה'. נולד בסטורוז'ינץ, רומניה (כיום אוקראינה), לרבי ישכר בער מסטרוז'ניץ ולחיה אסתר בת רבי ישכר בער (בערצ'י) מסאטמר. לאחר מלחמת העולם השנייה היגרו הוריו לארצות הברית והוא נכנס ללמוד בישיבת נייטרא. למד אצל רבי שלום משה אונגר וגיסו, רבי מיכאל דב ויסמנדל, וכמו כן שמע שיעורים מרבי יונתן שטייף שהיה אז ר"מ בישיבה. למד גם אצל רבי יקותיאל יהודה הלברשטאם, ובישיבת תורה ודעת. בשנת תשט"ו נסמך להוראה על ידי רבי יעקב קמינצקי. בט"ו בסיון תשי"ט (1959) נשא לאשה את בת דודתו אלטע חנה אסתר, בת רבי מאיר איזקסון, האדמו"ר מרומאן, בשנת תשכ"ה (1964) שלחו סבו רבי איתמר מנדבורנה להתגורר בקליבלנד והכתיר אותו לאדמו"רות, בחנוכה תשל"ה (1974) עלה לארץ ישראל בהוראת אביו ולבקשת ראש המועצה הדתית ברעננה והקים את בית מדרשו 'היכל הברכה' ברעננה, בראשית שנות האלפיים הקים בית כנסת וקהילה בביתר עילית. נפטר בל' בשבט תש"פ (2020) לאחר מחלה, ונטמן באוהל נפרד בחלקת אדמו"רי נדבורנה בהר הזיתים, מקום קברו משמש כאתר תפילה בכל ימות השנה ובפרט בתשעת הימים. כשנה לאחר פטירתו הדפיסו חסידיו את ספרו 'תפארת יצחק' ובו דברי תורה שנכתבו על ידו. במלאת שלש שנים לפטירתו החליטה עיריית רעננה להנציח את זכרו בקריאת רחוב על שמו בקרית קליוולנד ברעננה. לרבי יצחק אייזיק ורעייתו לא נולדו ילדים. בשנת תשל"ח אימצו בני הזוג את קרוב משפחתם אורי לייב כהן, שהתייתם מהוריו בן עשרה חודשים. הרב אורי לייב ממלא את מקום אביו המאמץ ברעננה ובביתר. אשר אטדגי, אבל ברעננה: נפטר האדמו"ר מקליבלנד, באתר mynet‏ רעננה, 25 בפברואר 2020 אבל בחצרות נדבורנה: האדמו"ר מקליוולנד זצ"ל הסתלק לבית עולמו, באתר בחדרי חרדים, 25 בפברואר 2020 שימי שפר, ‏ה'אוהב ישראל' מרעננה: האדמו"ר מקליוולנד זצ"ל, באתר כיכר השבת, 25 בפברואר 2020 נעמה גרין, שנה לפטירתו של האדמו"ר מקליוולנד זצ"ל: קווים לדמותו של מקרב הרחוקים באהבה, באתר הידברות, ‏3 בינואר 2021 צפו: ההדלקה של זקן אדמו"רי בית נדבורנה, באתר בחדרי חרדים, 12 בדצמבר 2018 יעקב מלמד, ‏תופעה: במקום 'ביטשנא' פוקדים את קברו של האדמו"ר מקליוולנד, באתר JDN‏ אשר אטדגי, כשנתיים לאחר פטירתו: סמטה חדשה ברעננה על שם האדמו"ר מקליבלנד, באתר mynet‏ רעננה, 12 בדצמבר 2022 פרופיל: הבן שנשאר בודד, אומץ והפך לאדמו"ר, באתר בחדרי חרדים, 26 בפברואר 2020
הגוררת חוגלה

הגוררת חוגלה היא גוררת שהוטבעה ומשמשת כאתר צלילה. כאונייה טרופה, היא עומדת זקופה על קרקעית הים מול חופי אשקלון, כ-2.5 קילומטרים מערבית למרינה באשקלון, בעומק 32 מ'. אורכה 25 מ', וגשר הפיקוד שלה מזדקף מעלה עד לעומק של 22 מ'. האונייה טובעה בשנת 1996 על ידי ההתאחדות הישראלית לצלילה על מנת להוות אתר צלילה נוסף בדרום הארץ, היכן שאתרי הצלילה הטבעיים מעטים יחסית. הגוררת חוגלה היא אחותה של הגוררת "איתנה", שהוטבעה צפונית לקניון התת-ימי, בסמוך לאיי אכזיב. חוגלה הוכנה להטבעה ע”י ההתאחדות הישראלית לצלילה בנמל חיפה. חברת קו צינור אילת-אשקלון (קצא"א) תרמה הפלגה של גוררת שגררה את "חוגלה" לאתר ההטבעה באשקלון. כיום מהווה הגוררת אתר צלילה. הגוררת מונחת על קרקע חולית, כשחרטומה מוטה כלפי מעלה ונמצא בעומק של כ–27 מטר בעוד הירכתיים נמצאים בעומק של כ-32 מטר. במהלך 20 השנים שעברו מאז טובעה התפתחו במקום מושבות של אלמוגים ים-תיכוניים (גם מסוג אוקולינה, הנדירים יחסית לעומקים כאלה) או ספוגים גדולים וצבעוניים. ניתן למצוא במקום גם חשופיות צבעוניות, להקות סרגוסים ודגי ים פתוח. לעיתים ניתן למצוא את לובסטר ים תיכוני, כפן גושמני או דגי דקר (לוקוס). ההגעה לאתר מתאפשרת באמצעות הפלגה בסירה בלבד. ההעמקה אורכת זמן רב, משום שאורך חבל העוגן עולה על 100 מטר. הגשר העצום של הגוררת פתוח בחלקו ומאפשר מעברים מרתקים (ולא מסוכנים) בגוף כלי-השיט. הסיפון והמבנה מרופדים בספוגים ונוצות ים, שיש להימנע מלגעת בהן, בשל סכנת צריבה. הכניסה למדורים הפנימיים נחסמה. הקרקעית היא בוצה סמיכה המכוסה באצות. הספינה יושבת במעין שקע בקרקעית, וניתן לחדור בזהירות מתחת לירכתיים. יש לציין כי הראות באזור אינה מיטבית, והקרקעית בוצית. מומלץ להימנע ככל האפשר מהרחפת חול ומשקעים, שרק יחריפו את בעיית הראות. הגוררת חוגלה, באתר ההתאחדות הישראלית לצלילה הגוררת חוגלה, באתר Diver הגוררת חוגלה, באתר "אמיר גור מעל ומתחת למים" הגוררת חוגלה, במסמך "אתרי הצלילה במדינת ישראל", משרד התרבות והספורט הערך נכתב על סמך מידע מהמקורות המנויים בפסקת הקישורים החיצוניים.
חייחה

חֵייחֶה (בסינית: 黑河; בפין-יין: Hēihé; מילולית: "הנהר השחור"; ברוסית: Хэйхэ) היא נציבות עירונית בצפון מחוז חיילונגג'יאנג שבצפון-מזרח הרפובליקה העממית של סין. העיר ממוקמת על גבול סין–רוסיה על הגדה הדרומית של נהר אמור (בסין נקרא "חיילונג") ובצמוד לעיר בלאגובשצ'נסק מעבר לגבול, כ-504 ק"מ צפונית לבירת המחוז חרבין. בשנת 2020 מנתה אוכלוסיית הנציבות העירונית 1,286,401 תושבים, מתוכם 223,832 בשטח האורבני. בשנת 2015 לחייחה נרשם תמ"ג של 44.78 מיליארד רנמינבי. חייחה מסמנת את הקצה הצפון מזרחי של קו חייחה-טנגצ'ונג האלכסוני, המשמש לעיתים לחלק את סין למזרח ולמערב. ב-13 בדצמבר 1683 נוסדו בסביבות העיר העיירה המבוצרת אייגון כדי לתצפת על הרוסים, מעבר לגבול. לאחר כיבוש אלבאזין הועברה העיר למקום חדש, מעט במורד הזרם של נהר אמור. בשנת 1690, אייגון הפכה למושב פודוטונג. בשנת 1709 ביקרו באייגון שלושה מיסיונרים ישועים שהשאירו תיאור של עיר מבוצרת היטב. ב-1858 נחתם כאן חוזה אייגון, שקבע את מעבר הגבול בין האימפריה הרוסית לסין לאורך נהר האמור. בשנת 1900, במהלך מרד איהטואן, נפתחה מכאן אש על בלאגובשצ'נסק הרוסית, והעיר נכבשה זמנית על ידי חיילים רוסים. לאחר מהפכת 1911, מבני פודוטונג חוסלו סופית (למרות שמחוז היילונג-ג'יאנג הועבר רשמית למערכת המינהל האזרחי כבר ב-1906, תהליך הארגון מחדש התעכב באופן מקומי) ובטריטוריה זו נוצרו מחוזות. ב-15 בנובמבר 1980, על פי החלטת מועצת המדינה של הרפובליקה העממית של סין, מחוז העיר חייחה נוצר מתוך מחוז אייהוי. ב-28 באפריל 1983 חוסל מחוז אייחווי ושטחו שולב במחוז העיר חייחה. על פי החלטת מועצת המדינה של הרפובליקה העממית של סין מ-9 בפברואר 1993, נוצר הרובע העירוני חייחה ושטחו של מחוז העיר חייחה לשעבר הפך למחוז אייחווי בהרכבו. מאז 2004, נפתחה לאזרחי רוסיה גישה ללא צורך בוויזה לאזור הסחר הרוסי-סיני החופשי שנוצר כאן והתפתחה אוכלוסייה של דוברי רוסית רבים בעיר. ב-12 ביולי 2019, מחוז ננג'יאנג הפך למחוז עירוני. בעיר נבנתה תחנת משנה בחלק המערבי של חייחה לצורך ייבוא חשמל מרוסיה. החשמל מועבר דרך קו הולכת כוח של 500 קילו וולט "אמורסקיה - חייחה" מתחנת המשנה אמורסקיה של חברת החשמל אמור. בתורה, תחנת המשנה אמורסקיה מקבלת חשמל מתחנת זייסקאיה ובורייסקאיה. בדצמבר 2019 הופעל צינור הגז חייחה-שנגחאי, המשמש לשאיבת גז רוסי, המסופק לסין דרך צינור הגז עוצמת סיביר דרך מפעל עיבוד הגז אמור. לחייחה יש שפע של משאבי תיירות טבעיים, כולל נהר אמור, אגם וודאליאנצ'י והרכס הוולקני וודאליאנצ'י, שבו נתיבי תיירות בהרי געש מקומיים. העיר העתיקה של אייגוּן היא נקודת נוף היסטורית מפורסמת, בה נחתם חוזה אייגון בין סין לרוסיה במאה ה-19. רוסיה בלאגובשצ'נסק, אמור, רוסיה רוסיה יקוטסק, רפובליקת סאחה-יקוטיה, רוסיה רוסיה קרסנויארסק, קרסנויארסק, רוסיה מדיה וקבצים בנושא חייחה בוויקישיתוף אתר האינטרנט הרשמי של חייחה China: Hēilóngjiāng (Prefectures, Cities, Districts and Counties) - Population Statistics, Charts and Map, www.citypopulation.de 2015年黑龙江各市GDP和人均GDP排名. ערך זה הוא קצרמר בנושא יישובים בסין. אתם מוזמנים לתרום לוויקיפדיה ולהרחיב אותו.
דטק

דטק (בהונגרית: Detk) הוא כפר במחוז הווש בצפון מזרח הונגריה. עד לשואה הייתה בו קהילה יהודית. כמו יישובים רבים באירופה גם בדטק מספר התושבים נמצא בירידה. כך, בשנת 1990 היה מספר התושבים 1,236 ובשנת 2023 רק 1,086 תושבים. האזור היה מיושב לסירוגין כבר מהמאה ה-13 והוזכר לראשונה בכתבים משנת 1291. יהודים חיו בדטק במאה ה-18 ובמאה ה-19. ובשנת 1944 נרצחו רוב יהודי הכפר בשואת יהודי הונגריה. מדיה וקבצים בנושא דטק בוויקישיתוף אתר האינטרנט הרשמי של דטק נתוני הכפר באתר הלמ"ס ההונגרי תיעוד יהודי דטק שנרצחו בשואה מפקדי האוכלוסין של יהודי הונגריה, 1993
דומוסלו

דומוסלו (בהונגרית: Domoszló) הוא כפר במחוז הווש בצפון מזרח הונגריה. עד לשואה הייתה בו קהילה יהודית. כמו יישובים רבים באירופה גם בדומוסלו מספר התושבים נמצא בירידה. כך, בשנת 1990 היה מספר התושבים 2,136 ובשנת 2023 רק 1,828 תושבים. האזור היה מיושב לסירוגין כבר מתקופת בית ארפאד והוזכר לראשונה בכתבים משנת 1263. יהודים חיו בדומוסלו במאה ה-18 ובמאה ה-19. ובשנת 1944 נרצחו רוב יהודי הכפר בשואת יהודי הונגריה. מדיה וקבצים בנושא דומוסלו בוויקישיתוף אתר האינטרנט הרשמי של דומוסלו (בהונגרית) נתוני הכפר באתר הלמ"ס ההונגרי תיעוד יהודי דומוסלו שנרצחו בשואה מפקדי האוכלוסין של יהודי הונגריה, 1993
ג'נג'שהלאס

ג'נג'שהלאס (בהונגרית: Gyöngyöshalász) הוא כפר במחוז הווש בצפון מזרח הונגריה. עד לשואה הייתה בו קהילה יהודית. כמו יישובים רבים באירופה גם בג'נג'שהלאס מספר התושבים נמצא בירידה. כך, בשנת 2000 היה מספר התושבים 2,654 ובשנת 2023 רק 2,538 תושבים. על פי עדויות ארכאולוגיות ובהן כד קבורה האזור היה מיושב כבר מתקופת הברזל והיה מיושב לסירוגין עד ימינו, היישוב עצמו הוזכר לראשונה בכתבים משנת 1267. יהודים חיו בג'נג'שהלאס במאה ה-18 ובמאה ה-19. ובשנת 1944 נרצחו רוב יהודי הכפר בשואת יהודי הונגריה. מדיה וקבצים בנושא ג'נג'שהלאס בוויקישיתוף אתר האינטרנט הרשמי של ג'נג'שהלאס נתוני הכפר באתר הלמ"ס ההונגרי תיעוד יהודי ג'נג'שהלאס שנרצחו בשואה מפקדי האוכלוסין של יהודי הונגריה, 1993
טנק (יצרנית רכב)

טנק (באנגלית: TANK; במנדרינית תקנית: 坦克) היא יצרנית רכבי שטח, שבסיסיה בבאודינג שבמחוז חביי שבסין. היא הוקמה ב-21 במרץ 2021 על ידי גרייט וול מוטורס כחברת הבת שלה המייצרת עבורה רכבי שטח. רכבה הראשון טנק 300 יוצר בתחילה על ידי מותג ויי אך זו מייצרת קרוסאוברים ולכן הדגם הועבר למותג טנק. במסגרת תערוכת הרכב הבינלאומית של שאנגחאי באפריל 2021 הציגה החברה שני דגמים נוספים, טנק 700 וטנק 800, באוגוסט 2021 חשפה עוד מספר כלי רכב, טנק 400, טנק 500 וטנק 600. טנק 300 טנק 500 טנק 400 טנק 600 טנק 700 טנק 800 מדיה וקבצים בנושא טנק בוויקישיתוף אתר האינטרנט הרשמי של טנק (בסינית) אתר האינטרנט הרשמי של טנק (באנגלית) Great Wall Motor to spin off TANK series into standalone brand, autonews.gasgoo.com Hu, Great Wall TANK 700 is officially unveiled! Power tower over Mercedes-Benz V8, China Car News, Reviews and More, ‏2021-04-20 Hu, Great Wall TANK 800 Made Debut in China: Cullinan-like luxury SUV, China Car News, Reviews and More, ‏2021-04-21 The Great Wall is really fast, another brand new SUV, the 400 tank is officially released the day after tomorrow 2022 Tank 600: GWM's Toyota Prado rival revealed, CarExpert
צווח ככרוכיה

צווח כִּכְרוּכְיָה הוא ניב ארמי-תלמודי שמופיע גם מאוחר יותר בספרות ההלכה ופירושו "צועק בקול גדול". בדרך כלל משמש הביטוי לאדם נואש שלא שומעים לו או לאדם הבטוח בצדקתו ומנסה להוכיחה תוך תימהון רב על חוסר הקבלה של הצד השני. מקור הביטוי הוא בתלמוד הבבלי, במסכת קידושין, בסוגיה העוסקת בדיני קידושי נערה: רבי אסי לא על לבי מדרשא אשכחיה לרבי זירא אמר ליה מאי אמור האידנא בי מדרשא אמר ליה אף אנא לא עייל ר' אבין הוא דעייל ואמר חברותא כולה כר' יוחנן וצווח ריש לקיש כי כרוכיא "ויצאה והיתה" וליכא דאשגח ביה. — תלמוד בבלי, מסכת קידושין, דף מ"ד, עמוד א'. התלמוד עוסק במחלוקת בין רבי יוחנן לריש לקיש בשאלה האם להשוות בין קידושין לגירושין בדין קבלת קידושין לנערה. במהלך הסוגיה, מביא התלמוד סיפור בו רבי אסי שואל את רבי זירא מה נאמר בבית המדרש. רבי זירא עונה לו בשם רבי אבין שכל חבורות בית המדרש נמנו וגמרו לפסוק כרבי יוחנן, וריש לקיש צעק לעומתם את הלימוד הידוע מן הפסוק בספר דברים - ”ויצאה והיתה לאיש אחר” - להשוות דיני גירושין לקידושין, אך אף אחד לא השגיח בו. על פי רש"י, פירוש המילה כרוכיא הוא עגור. את הפסוק "וְתֹר וְסִיס וְעָגוּר" מתרגם יונתן "וְשַׁפְנִינָא וְכוּרְכַיָא וּסְנוּנִיתָא" כך שנראה לכאורה שפירוש המילה "עגור" הוא בכלל "סנוניתא". על כך כותב יוסף שיינהאק בספרו "תולדות הארץ" כי המילים התחלפו בתרגום ו"סנוניתא" אמורה להיות פירושה של "סיס". העגור נקרא גם כרוכיה משום שיש לו קנה נשימה ארוך, כרוך ומפותל סביב עצמו, המאפשר לו להשמיע קול עמוק וגרוני שנשמע למרחק רב. הביטוי משמש בספרות התורנית בעיקר כזעקה על קיום מנהג או דעה מסוימים. למשל, רבי ירוחם פישל פרלא בביאורו על ספר המצוות של הרס"ג, משתמש בביטוי על מנת לבטא את הביקורת הגדולה של הרמב"ם על מנהג מסוים: וכבר צווח הרמב"ם ז"ל כאן על דעתם זו ככרוכיא. וכתב שזו היא טעות גדולה ומגונה מאוד.... — ביאור הגרי"פ על ספר המצוות לרס"ג, מבוא, ו הביטוי משמש גם לאדם הצועק ולא שומעים לו. דוגמה לכך ניתן למצוא בשו"ת מהרשד"ם: שאלת על מי שנדהו תלמיד חכם והוא צווח וצועק ככרוכיא קודם ואח"כ שרצונו להיות ציית דינא כו' — שו"ת מהרשד"ם, יורה דעה, צו כרוכיה ספר דברים, פרק כ"ד, פסוק ב' כרוכיה בוויקימילון
Good Ones

Good Ones הוא שיר של הזמרת-יוצרת צ'ארלי XCX, אשר הופץ כסינגל המוביל מתוך האלבום החמישי שלה, אשר יצא לאור ב-18 במרץ 2022. השיר יצא לאור ב-2 בספטמבר 2021. מגזין המוזיקה והתרבות BBC Culture סיקר את השירים והאלבומים שיצאו לאור בשנת 2021, וכלל את השיר ברשימתם "10 האלבומים הטובים ביותר של 2021 ׁ(דירוג של אלבומים ושירים)". BBC סיקר את השירים והאלבומים שיצאו לאור בשנת 2021, וכלל את השיר ברשימתם "21 האלבומים/השירים הטובים ביותר של 2021 ׁ(דירוג של אלבומים ושירים)" במקום ה-21. קליפ לשיר יצא לאור ביחד עם השיר. הקליפ צולם במקסיקו ובוים על ידי האנה לוקס דייוויס. הקליפ מראה את צ'ארלי בהלויה של אהוב ליבה הקודם, רוקדת בתחתונים ליד הקבר ועל מצבה. המצבה מכילה את שמה, תאריך הולדת שלה, ואת התאריך 18 במרץ 2022, אשר גרם לרבים להאמין כי מדובר בתאריך יציאת האלבום החמישי שלה. מידע על הסינגל "Good Ones" באתר מיוזיק בריינז מילות השיר "Good Ones" באתר Genius סרטון השיר "Good Ones" באתר יוטיוב Charli XCX teases new album release date, NME, ‏17 באוגוסט 2021 (באנגלית) Good Ones - Single by Charli XCX (בAustralian English), נבדק ב-2021-09-19 Arwa Haider and Nick Levine, The 10 best tracks and albums of 2021, www.bbc.com (באנגלית) BBC Culture: 10 Best Albums of 2021, www.yearendlists.com, ‏2021-12-16 (באנגלית אמריקאית) "The 21 best albums and songs of 2021". BBC News (באנגלית בריטית). 2021-12-23. נבדק ב-2022-07-02. See Charli XCX's 'Twisted, Dramatic' Video for New Song 'Good Ones', Rolling Stone, ‏2 בספטמבר 2021 Good Ones - Single by Charli XCX (בAustralian English), 2021-09-02, נבדק ב-2021-10-23 Top 40/M Future Releases | Mainstream Hit Songs Being Released and Their Release Dates ..., web.archive.org, ‏2021-09-25
פלוריאנופוליס

פלוריאנופוליס (בפורטוגזית: Florianópolis) היא בירת מדינת סנטה קטרינה שבדרום ברזיל. העיר כוללת אי עיקרי אחד, האי סנטה קטרינה, חלק אחד יבשתי ואיים קטנים המקיפים אותו. בעלת אוכלוסייה של 386,913 (2004/IBGE). אזור המטרופולין שלה הוא בעל אוכלוסייה של כ-800,000 תושבים. פלוריאנופוליס מוקפת באיים קטנים ועליהם מבצרים, שהגנו עליה מספינות אויב בראשית ימיה, במאה ה-17. רוב האוכלוסייה חי בחלקו הצפוני של האי סנטה קטרינה. החלק הדרומי של האי מבודד יותר ופחות מפותח. אף על פי שבמקורה ישבו בה פורטוגזים (מהארכיפלג של אזורים), למהגרים הגרמניים והאיטלקיים שבאו בעקבותיהם הייתה השפעה חזקה על עיצוב דמותה של העיר, בדומה לערים אחרות בברזיל. פלוריאנופוליס הייתה זמן רב יעד פופולרי לתיירים דרום אמריקאיים, בזכות מיקומה ואקלימה הסוב-טרופי ובייחוד בשל חופיה שופעי החול הלבן. בשנים האחרונות הפכה ליעד תיירותי מועדף גם לתיירים מארצות הברית ומאירופה. רמת שירותי התיירות בה גבוהה והיא נחשבת לאחת הערים היפות והבטוחות בברזיל ידועת האלימות והפשע. בפלוריאנופוליס חופי רחצה רבים ומרכזי ספורט ימי, בעיקר באזור באיה דה-לגואה המיוחד ביופיו. היא אחת מארבע הערים המובילות את חגיגות הקרנבל בברזיל מדי שנה בחורף. פלוריאנופוליס הופכת בהדרגה למרכז תרבותי ואקדמי ויש המכנים אותה "עמק הסיליקון של ברזיל" בזכות החממות הטכנולוגיות ומפעלי ההיי-טק המוקמים בשכנות לה. מדיה וקבצים בנושא פלוריאנופוליס בוויקישיתוף אתר האינטרנט הרשמי של פלוריאנופוליס (בפורטוגזית ברזילאית) פלוריאנופוליס, באתר אנציקלופדיה בריטניקה (באנגלית) ערך זה הוא קצרמר בנושא יישובים בברזיל. אתם מוזמנים לתרום לוויקיפדיה ולהרחיב אותו.